3.januar 2020

I henhold til § 37, stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut.

**Spørgsmål til Naalakkersuisut:**

1. **Såfremt der udarbejdes en lov om tab af feriedage for landsholdsmedlemmernes samlinger og sportsrejser til udlandet;**
2. **Hvilke forhindringer vil der være for en loven?**
3. **Hvilke administrative ulemper eller forhindringer vil der være?**
4. **Hvilke proceduremæssige ulemper eller forhindringer vil der være?**
5. **Såfremt der udarbejdes lov;**
6. **Hvilke økonomiske konsekvenser vil det indebære Landskassen?**
7. **Hvilke økonomiske konsekvenser vil det have for det private erhvervsliv?**

(Medlem af Inatsisartut Peter Olsen, Inuit Ataqatigiit)

**Begrundelse:**

Ud over 2 – 3 af vores landsmænd i udlandet, er der blandt landets indbyggere ikke professionelle idrætsudøvere.

Netop af denne grund bruger landsholdsmedlemmerne deres optjente ferie for at komme til træningssamlinger og kampe i udlandet, og ikke mindst ofrer de deres ferie når de tager til udlandet for at deltage i sportsturneringer m.v. Vi kan sågar sige, at flere og flere af vores landsholdsmedlemmer ikke holder ferie fordi de netop er en del af det grønlandske landshold.

Sådanne forhold er meget dårlige og uacceptable. Hvorfor skal vores medlemmer af landshold – som er forbilleder for børn og unge - have sådanne vilkår? Det kan vi ikke være bekendt.

Med disse begrundelser fremsender jeg mine spørgsmål.

Jeg søger om at modtage svar inden for 10 arbejdsdage.